als_Latn dik_Latn sag_Latn
Fatura për shkatërrimin e armëve kimike në Siri është rreth 1 miliardë dollarë, katër herë më shumë se nisja e një ofensive ushtarake në Siri.
Në një intervistë për rrjetin “Fox news”, presidenti sirian Bashar Al Assad tha se ishte i gatshëm të bashkëpunonte me komunitetin ndërkombëtar për shkatërrimin e këtyre armeve, por shtoi se ato mund të asgjësohen brenda një viti. Deklarata e tij vjen në një kohë kur Këshilli i Sigurimit diskuton rezolutën për çështjen siriane. Por kostoja për shkatërrimin e armëve mund të stepë komunitetin ndërkombëtar. Kjo pasi, sipas një përllogaritje të Universitetit të Harvardit një ofensive ushtarake e limituar, sikurse kërkonte të kryente Uashingtoni për një afat njëjavor do të kushtonte 25 milionë dollarë. Kjo do të thotë se sulmet mbi Siri ishin katër herë me pak të kushtueshme se asgjësimi i armëve kimike.
Ndërkohë, Këshilli i Sigurimit vijon diskutimet për të miratuar një rezolutë për Sirinë. Komuniteti ndërkombëtar synon që të mbaje nën presion Damaskun zyrtar, duke e kushtëzuar atë me nisjen e sulmeve, në rast se nuk bashkëpunon për shkatërrimin e armëve.
als_Latn als_Latn als_Latn